laion/Wikipedia-Exotic huggingface dataset:
סוזוקי GSX-1300R היאבוסה

סוזוקי GSX-1300R היאבוסה הוא אופנוע ספורט שהוצג על ידי חברת סוזוקי בשנת 1999. האופנוע הוצג עם מנוע בנפח של 1,299 סמ"ק ובשנת הדגם 2008 הוגדל ל-1,340 סמ"ק. עד לשנת 2001 היה זה האופנוע המהיר בעולם בייצור סדרתי, אז הסכימה חברת סוזוקי להתקין הגבלה אלקטרונית על מהירות האופנוע. מקור שם הדגם הוא בשמה היפני של ציפור בז נודד, הידועה במהירות תעופתה. כאשר הוצג האופנוע בשנת 1999 הוא נטל את כתר "האופנוע המהיר ביותר בעולם בייצור המוני" מאופנוע הונדה מדגם CBR1100XX, שנודע בשם Super Blackbird (סופר-שַחֲרוּר). היו שטענו כי בחירתה של סוזוקי בשם בז נודד לא הייתה מקרית היות שהבז טורף שחרורים. הדור הראשון של אופנועי היאבוסה צויד במנוע 1,299 סמ"ק מקורר מים עם 4 בוכנות לרוחב בעל הספק של 175 כוח סוס. מנוע זה המשיך לשמש את האופנוע, בשינויים מועטים, עד לדגם של שנת 2007. מהירותו המקסימלית המדודה של האופנוע, בדגמים בהם לא הותקנה מגבלת מהירות אלקטרונית, הייתה 306 קמ"ש, אף שעל מד המהירות המותקן על האופנוע נמדדה מהירות של 322 קמ"ש ויותר. בשנת 2001, על רקע דאגות של יצרני אופנועי הספורט מן ההיבטים המשפטיים שבייצור אופנועים מהירים ביותר, הושג הסכם בין היצרנים כי מהירות אופנועיהם תוגבל באופן אלקטרוני ל-300 קמ"ש. על רקע תחרות עזה בין יצרני אופנועי הספורט המהירים ביותר ויציאת דגמים חדשים של אופנועי BMW K1200S, קוואסקי ZX-12R ו-ZX-14, הכניסה חברת סוזוקי שינויים משמעותיים בדגם 2008 של ההיאבוסה. האופנוע צויד במנוע חדש וגדול יותר, בנפח 1,340 סמ"ק, שתפוקת הכוח שלו גדולה ב-11% מן המנוע הקודם. שופרה אף מערכת הזרקת הדלק באופנוע וכן מערכת הפליטה שופרה כדי לעמוד בתקנים האירופאיים המחמירים לזיהום אוויר. דגם זה עדיין לא נבחן במבחנים בלתי תלויים, על ידי עיתונאי רכב וחברת סוזוקי טרם פרסמה נתונים רשמיים על ביצועיו. סוזוקי היאבוסה נמכר לראשונה בישראל כדגם 2008. לאחר שסוזוקי היאבוסה החל להימכר בשוק החופשי הבינו יצרני האופנועים היפניים המובילים כי מלחמת הביצועים בין אופנועי הספורט המהירים ביותר עלולה לגרום להתערבות ממשלתית בחקיקה המגבילה את ביצועי האופנועים, לגרום לירידה בתדמיתם של אופנועים אלה בציבור לאחר תאונות קטלניות עקב נהיגה במהירות מופרזת וכן לעליה חדה במחירי ביטוח הרכב. לכן, החל מדגמי 2001 הוגבלה מהירותם של אופנועי הספורט המהירים ביותר, הנמכרים לציבור לצורך נסיעה בכביש, לכ-300 קמ"ש. ההגבלה האלקטרונית קובעת רף לצריכת הדלק של האופנוע בהילוך חמישי. מגבלת מהירות זו ניתנת לביטול, אולם הדבר יכול להתבצע באופן חוקי אך ורק לצורכי מרוץ. "טיל הטילים" – סוזוקי GSX1300R 'היאבוסה' במבחן, באתר פול גז Roland Brown, The Ultimate History of Fast Bikes. Parragon, 2002, p. 276. ISBN 1-40543-732-4 מאפייני היאבוסה דגם 2008 באתר היצרן היאבוסה, אופנוע העל של סוזוקי בדרך לארץ
ארכיטקטורה (פירושונים)

האם התכוונתם ל... אדריכלות – אמנות ומדע התכנון והבניה. ארכיטקטורת מחשב – ארכיטקטורת המערכות של המחשב. ארכיטקטורת מערכות – ייצוג של מערכת הנדסית. ארכיטקטורת תוכנה – ארכיטקטורת המערכות של מערכת תוכנה. ארכיטקטורת חומרה – ארכיטקטורת המערכות של מערכת חומרה. ארכיטקטורה ארגונית.
אוטסוקה איי

יפן זהו שם יפני; שם המשפחה הוא אוטסקה. איי אוטסקה (ביפנית: 大塚 愛; נולדה ב-9 בספטמבר 1982) היא זמרת J-Pop וכותבת שירים מאוסקה, יפן. ידועה ביותר בזכות הסינגל "Sakuranbo" שנשאר 101 שבועות במצעד הסינגלים השבועי של יפן. איי אוטסקה חתומה בחברת התקליטים "avex trax", אחת מחברות התקליטים הגדולות ביפן, וחתומים בה בין השאר איומי האמאסאקי, קודה קומי, נמיאה אמורו, היטומי שימאטאני, בואה, סוויטבוקס, אמי סוזוקי ואברי ליטל טינג. איי אוטסוקה הוסמכה ללמד בגן ילדים ותכננה להיות גננת במקרה שקריירת השירה שלה תקרוס. משמעות המילה איי (愛) היא אהבה, לכן המילה "אהבה" מופיעה הרבה בעבודותיה. היא גם משתמשת במשחק מילים משום שאיי נשמע כמו האות האנגלית "I". 31 במרץ 2004 LOVE PUNCH 16 בנובמבר 2004 LOVE JAM 14 בדצמבר 2005 LOVE COOK 17 בדצמבר 2008 LOVE LETTER 16 ביולי 2014 Love Fantastic 22 באפריל 2015 Love Tricky 12 באפריל 2017 Love Honey 28 במרץ 2007 ai am BEST 11 בנובמבר 2009 Love Is Best מתוך אלבומה השלישי יצא הסינגל "Planetarium" שהיה שיר לדרמה היפנית "חנה יורי דנגו" והפך מיד ללהיט. הסינגל הראשון "Peach" מהאלבום הרביעי היה שיר הטוב ביותר בקיץ, והיה שיר כנושא בדרמה "חנה קימי". Momo no Hanabira Sakuranbo Amaenbo Happy Days Kingyo Hanabi .Daisuki da yo Kuroge Wagyuu Joshio Tanyaki 680 Yen SMILY / Biidama Neko ni Fuusen Planetarium Frienger Yumekui Ren'ai Shashin CHU-LIP PEACH / HEART Pocket Rocket Sneaker / One×Time Kurage, Nagareboshi אתר האינטרנט הרשמי של אוטסוקה איי (ביפנית) אוטסוקה איי, ברשת החברתית פייסבוק אוטסוקה איי, ברשת החברתית אקס (טוויטר) אוטסוקה איי, ברשת החברתית אינסטגרם אוטסוקה איי, ברשת החברתית טיקטוק אוטסוקה איי, סרטונים בערוץ היוטיוב אוטסוקה איי, במסד הנתונים הקולנועיים IMDb (באנגלית) אוטסוקה איי, באתר אפל מיוזיק (באנגלית) אוטסוקה איי, באתר ספוטיפיי אוטסוקה איי, באתר Last.fm (באנגלית) אוטסוקה איי, באתר MusicBrainz (באנגלית) אוטסוקה איי, באתר דיזר אוטסוקה איי, באתר Discogs (באנגלית) אוטסוקה איי, באתר Songkick (באנגלית)
הסכם בוקרשט (1886)

הסכם בוקרשט מ-3 במרץ 1886, שנחתם בבוקרשט, רומניה, על ידי סרביה ובולגריה סיים את מלחמת בולגריה-סרביה. ההסכם החזיר את הסטטוס קוו הטריטוריאלי בין שתי המדינות, ובשל עמדתה החיובית של בריטניה הגדולה אושר משפטית. הסכם בוקרשט נודע כאחד מהסכמי השלום הקצרים ביותר בתקופה המודרנית. הוא כלל רק סעיף אחד שנוסחו היה: "השלום בין ממלכת סרביה ונסיכות בולגריה מושב על כנו מיום החתימה על הסכם זה". באפריל 1886 נקבע, בהסכם בין האימפריה העות'מאנית, בריטניה, רוסיה ואלכסנדר נסיך בולגריה, שנחשב לעיתים כהמשך של הסכם בוקרשט, שנסיך בולגריה יהיה גם המושל של רומליה המזרחית באוניה פרסונלית אך לא באיחוד מלא. נקבע גם שמושל רומליה המזרחית יצטרך להמשיך לזכות לאשרור מינויו כל חמש שנים מהשולטן העות'מאני ומהמעצמות. מדיה וקבצים בנושא הסכם בוקרשט בוויקישיתוף http://trakia-tours.com, THE SERBIAN-BULGARIAN WAR (1885) Coleman Phillipson, Termination of War and Treaties of Peace, 1916, page 173 R. J. Crampton, A concise history of Bulgaria, Cambridge University Press, 2005, pages 99-100 Barbara Jelavich, Russia's Balkan Entanglements, 1806-1914,189-192 Cambridge University Press, Mar 11, 2004, pages
יום הגרזנים

יום הגרזנים (בהולנדית: bijltjesdag) הוא ביטוי הולנדי שמשמעותו חופפת במידה רבה את הביטוי המקראי "יום נקם ושילם", וכיום הוא משמש בעיקר לציון מסע הנקם הספונטני שערכו ההולנדים במשתפי הפעולה עם הנאצים, מיד לאחר תום מלחמת העולם השנייה. במהלך מלחמת העולם השנייה כבשו הגרמנים את הולנד. הולנדים רבים ששו לשתף פעולה עם הכובש הגרמני, והזדהו עם תפיסת העולם שלו בדבר עליונות הגזע הארי. המפלגה הנאצית ההולנדית, ה-NSB, שילשה את מספר חבריה במהלך השנה הראשונה לכיבוש. הולנדים לא מעטים הצטרפו ליחידת המתנדבים של האס.אס. (ה"נורדלאנד") ולחמו שכם אל שכם עם הגרמנים בחזית המזרחית. במהלך הכיבוש התפתחה בחברה ההולנדית איבה עזה כלפי משתפי הפעולה, ולאחר תום המלחמה פרצו רגשות אלו בדמות מעשי נקם. חברים במפלגת ה-NSB, וכן מלשינים ובוגדים, הוכו או נכלאו במבנים ריקים. כך למשל בחרונינגן נכלאו משתפי פעולה במבנה ציבורי ליד שוק הדגים, ומדי יום הוצאו לשוק והוכו. נשים וילדות שנודעו (או נחשדו) בניהול יחסים אינטימיים עם גרמנים נתפסו ושער ראשן גולח. מספר ההולנדים שסבלו מפעולות אלו מוערך בכ-100,000, בהם כאלו שהחשדות כלפיהם לא היו מבוססים. על מנת למנוע את התפשטות עשיית הדין העצמית הקימו השלטונות ההולנדיים בתי דין מיוחדים שמטרתם הייתה לשפוט את משתפי הפעולה. כ-40 הולנדים נידונו למוות על ידי בתי דין אלו, ורבים אחרים נידונו לעונשי מאסר. הנוקמים
בנלוקס

בֶּנֶלוּקְס (Benelux) הוא איחוד כלכלי ופוליטי במערב אירופה הכולל את המדינות בלגיה, הולנד ולוקסמבורג. שם האזור נוצר מצירוף ההברות הראשונות של השם של כל מדינה (הולנד בהולנדית - Nederland, ומכאן: בלגיה, נדרלנד ולוקסמבורג), והוא נוצר כאיחוד כלכלי שיצרו המדינות (האיחוד הכלכלי של הבנלוקס). היום משתמשים במונח באופן כללי יותר, ולא רק כשמתכוונים לאיחוד הכלכלי. המילה "בנלוקס" נטבעה כפי הנראה על ידי כתב האקונומיסט בבלגיה באוגוסט 1946. האיחוד הכלכלי של הבנלוקס הוקם בשנת 1958, והוא פעל לקידום התנועה החופשית של עובדים, שירותים וסחורות באזור. כמו כן, הקמתו תרמה מאוחר יותר להקמת האיחוד האירופי. שטח אזור הבנלוקס: 74,102 קמ"ר. אוכלוסייתו מונה כ-30 מיליון נפש. הסכם ראשון בין הולנד, בלגיה ולוקסמבורג נחתם בשנת 1932 ונקרא הסכם אוצ'י. בהסכם זה נקבע תהליך של הורדת מכסים בין המדינות. באוקטובר 1943, במהלך מלחמת העולם השנייה, חתמו הממשלות הגולות של המדינות על הסכם לקביעת שער החליפין בין גילדן הולנדי ופרנק בלגי וקבעו מנגנוני תמיכה במטבעות במקרה הצורך. בספטמבר 1944 חתמו הממשלות הגולות על הסכם ליצירת איחוד מכסים של המדינות. ב-14 במרץ 1947 נוסף על ההסכם פרוטוקול האג וב-3 במרץ 1958 נחתם חוזה בנלוקס שקבע מעבר חופשי של עובדים, סחורות, שירותים והון בין המדינות. ראשי המדינות ניסו גם לנהל יחסי חוץ מתואמים בנושאים שעמדו על סדר היום העולמי, כמו היחס לישראל ב-1948, ודיוני נאט"ו. כן ניהלו חברות בנלוקס דיונים משותפים עם מדינות אחרות על הסכמי סחר ופטור מאשרות באופן משותף. במקרים מיוחדים, מורשות רשויות השיטור של כל אחת מהמדינות לעבור למדינה אחרת ללא אישורים רבים. ארצות השפלה אתר האינטרנט הרשמי של בנלוקס (בהולנדית ובצרפתית) האיחוד הכלכלי של בנלוקס - האתר הרשמי (בהולנדית וצרפתית) בנלוקס, באתר אנציקלופדיה בריטניקה (באנגלית) Going Dutch באתר האקונומיסט. Bob Reinalda, Routledge History of International Organizations, page 263 European Union Law and Defence Integration, page 13 בנלוכס - מאזן של נסיון אחד, חרות, 10 בנובמבר 1950 הולאנד עוד אינה מוכנה להכיר במדינת ישראל, הצופה, 2 ביוני 1948 ממשלות מערב אירופה לא יתנגדו לקבלת ישראל, מעריב, 10 בספטמבר 1948 ננעלה מועצת הברית הצפון אפלנטית, דבר, 29 בנובמבר 1951 מומ מסחרי ישראל בנלוקס, חרות, 3 בפברואר 1949 הסכם לביטול אשרות עם ארצות בנלוכס, מעריב, 28 בינואר 1964
תחנת הרכבת נתיבות

תחנת הרכבת נתיבות היא תחנת רכבת המשרתת את העיר נתיבות וסביבתה במסגרת קו הרכבת אשקלון–באר שבע. התחנה ממוקמת במערבה של העיר נתיבות, ומשרתת את הנוסעים במסוף האוטובוסים הסמוך. טקס הנחת אבן הפינה לתחנה התקיים ב־12 באפריל 2011 בהשתתפות ראש הממשלה בנימין נתניהו ושר התחבורה ישראל כ"ץ והיא הייתה אמורה להיפתח בסוף שנת 2014. עקב מבצע צוק איתן חלו עיכובים בהקמת המסילה, והיא נחנכה ב־15 בפברואר 2015. בתחנה נבנו שני רציפי אי באורך של 300 מטר והונחו בה 4 מסילות. התחנה נבנתה בסטנדרטים גבוהים. מאולם הכניסה אל המעבר התת-קרקעי לרציפים, שמשמש גם כמקלט לעת חירום, מובילים שני דרגנועים, ושטח ניכר מהרציפים מסוכך להצללה. בחזית התחנה מותקן שעון בקוטר 3 מטרים – הגדול ביותר בתחנות הרכבת בישראל. לצד התחנה נסלל חניון ל־250 כלי רכב והוכשר שטח לחניון ל־500 כלי רכב נוספים. בעת חנוכת התחנה קיבלה התחנה הטבת 50% הנחה, שמשמעותה לאפשר נסיעת חינם הלוך, אך נסיעת החזור הייתה בתשלום. הטבה זו שונה מההטבה שהייתה בשדרות, שכן בתחנת שדרות הוארכה הטבת נסיעות חינם הלוך־חזור משלושה חודשים לשנה בדיוק, מפני שהיה חשש לשוחד בחירות הואיל ופתיחת התחנה הייתה חודש ויומיים לפני הבחירות לכנסת ה־20. עקב החלטת שר התחבורה, תחנת נתיבות קיבלה את הטבת נסיעות החינם למשך שלושה חודשים ב־19 בספטמבר 2015, ואחריהם חזרה ההטבה שהייתה בעת חנוכת התחנה – 50% – למשך שנתיים. ההטבות הללו הן 'תוכנית עידוד לנסיעה ברכבת'. ב-25 בדצמבר 2021 השתנה שירות הנוסעים העובר בתחנה והוא הוחלף מקו באר שבע - קו החוף המערבי - לולאת השרון, לשני קווים: קו באר שבע - אשקלון וקו באר שבע - בנימינה דרך מסילת לוד-אשקלון. בתאריך 18 לספטמבר 2022 הוחלט לצמצם את התדירות בין אשקלון לבאר שבע מרכז וההפך לרכבת פעם בשעה בגלל עבודות החשמול, בשעות השיא מפעילה רכבת ישראל הסעות ללא עלות לתחנת באר שבע צפון ולתחנת אשקלון דרך כל תחנות הקו. בנוסף משרד התחבורה מתגבר את קו 378. בתחנה זו עוברת רכבת פעם בשעה אל באר שבע ואל אשקלון. מדיה וקבצים בנושא תחנת הרכבת נתיבות בוויקישיתוף תחנת הרכבת נתיבות, באתר רכבת ישראל מיכאל יעקובסון, הילולה אקספרס: תחנת רכבת נתיבות, באתר Xnet‏, 11 בספטמבר 2011 הלל פוסק, תחנת הרכבת בנתיבות נפתחה, באתר ynet, 15 בפברואר 2015 סרטון הסברה קו רכבת באר שבע - אשקלון, סרטון באתר יוטיוב תחנת רכבת נתיבות, באתר פלג אדריכלים רועי צוקרמן, תחנה חדשה? כרטיס רכבת יוזל ב-50% לשנתיים, באתר ynet, 17 בספטמבר 2015 מיכאל יעקובסון, הילולה אקספרס: תחנת רכבת נתיבות, באתר Xnet‏, 11 בספטמבר 2011 טקס הנחת אבן פינה להקמת תחנת רכבת התקיים בנתיבות, באתר וואלה, 12 באפריל 2011 נעמה אנגל משאלי, יום חג לתושבי נתיבות: נחנכה תחנת הרכבת בעיר, באתר nrg‏, 15 בפברואר 2015 ליאור גוטמן, מיום ראשון הקרוב - מסילת הרכבת מתחברת לעיר נתיבות, באתר כלכליסט, 12 בפברואר 2015 נחנכה תחנת הרכבת בנתיבות, אתר פורט 2 פורט ישראל.
הוסטל

האם התכוונתם ל... אכסניה – סוג של בית הארחה הוסטל (מגורים נתמכים) – מסגרת מגורים קטנה תומכת, מוגנת או משקמת לנפגעי נפש או לאנשים עם לקות קוגניטיבית הוסטל (סרט) – סרט של איליי רות' הוסטל: חלק 2 – סרט ההמשך לסרט "הוסטל"
ז"י

האם התכוונתם ל... זרוע היבשה – אחת מהזרועות של צבא הגנה לישראל זכויות יוצרים זרם ישר – זרימת מטענים חשמליים דרך תווך מוליך במגמה קבועה
סטטיסטיקת גאוס-מרקוב

מודלי גאוס-מרקוב, הנקראים על שם קרל פרידריך גאוס ואנדריי מרקוב, הם מודלים סטוכסטיים הכוללים בתוכם גם מודלים גאוסיים וגם מודלי מרקוב. כל מודל גאוס-מרקוב X ( t ) {\displaystyle X(t)} הוא בעל התכונות הבאות: אם h ( t ) {\displaystyle h(t)} פונקציה סקלרית לא מתאפסת ב-t, אז Z ( t ) = h ( t ) ⋅ X ( t ) {\displaystyle Z(t)=h(t)\cdot X(t)} גם מודל גאוס-מרקוב. אם f ( t ) {\displaystyle f(t)} פונקציה סקלרית לא יורדת ב-t, אז Z ( t ) = X ( f ( t ) ) {\displaystyle \mathbb {Z} (t)=X(f(t))} גם מודל גאוס-מרקוב. קיימות פונקציה סקלרית לא מתאפסת h ( t ) {\displaystyle h(t)} ופונקציה סקלרית לא יורדת f ( t ) {\displaystyle f(t)} כך ש-: X ( t ) = W ( f ( t ) ) {\displaystyle X(t)=W(f(t))} ו- W ( t ) {\displaystyle W(t)} הוא מודל וינר. תכונה 3 גורסת כי מודל גאוס-מרקוב ניתן להרכבה על ידי מודלי וינר סטנדרטיים (SWP) קטנים יותר. מודל גאוס-מרקוב בעל שונות E ( X 2 ( t ) ) = σ 2 {\displaystyle {\textbf {E}}(X^{2}(t))=\sigma ^{2}} וקבוע זמן β − 1 {\displaystyle \beta ^{-1}} הוא בעל התכונות הבאות: R x ( τ ) = σ 2 e − β | τ | . {\displaystyle {\textbf {R}}_{x}(\tau )=\sigma ^{2}e^{-\beta |\tau |}.\,} . צפיפות ספקטרלית: S x ( j ω ) = 2 σ 2 β ω 2 + β 2 . {\displaystyle {\textbf {S}}_{x}(j\omega )={\frac {2\sigma ^{2}\beta }{\omega ^{2}+\beta ^{2}}}.\,} הנוסחאות למעלה מניבות את הפירוק הספקטרלי הבא: S x ( s ) = 2 σ 2 β − s 2 + β 2 = 2 β σ ( s + β ) ⋅ 2 β σ ( − s + β ) . {\displaystyle {\textbf {S}}_{x}(s)={\frac {2\sigma ^{2}\beta }{-s^{2}+\beta ^{2}}}={\frac {{\sqrt {2\beta }}\,\sigma }{(s+\beta )}}\cdot {\frac {{\sqrt {2\beta }}\,\sigma }{(-s+\beta )}}.} .
Vulgar Display Of Power

Vulgar Display Of Power ("הצגה בוטה של כוח") הוא אלבום האולפן השישי של להקת המטאל האמריקאית פנטרה, והשני במסגרת חברת התקליטים אטקו, שהיא חברת-בת של חברת התקליטים אטלנטיק רקורדס. האלבום יצא לאור ב-25 בפברואר 1992 וזכה להצלחה רבה. לאחר שאלבומם הקודם נחל הצלחה, הלהקה המשיכה ב"Vulgar Display Of Power" עם הסגנון החדש אותו אימצו להם, סגנון הגרוב מטאל/פוסט ת'ראש. באלבום הזה ניתן להבחין בשילוב של אלמנטים יותר כבדים מבאלבום הקודם, ושימוש במקצבים יותר איטיים אך בו בזמן כבדים יותר. השירה הגבוהה שעוד הופיעה לעיתים באלבום הקודם, כזכר לשנותיהם כלהקת גלאם מטאל/הבי מטאל, נעלמה לגמרי באלבום הזה והוחלפה בצרחות בטונים גבוהים. המילים ונושאי השירים גם הם נעשו כבדים בהתאם למוזיקה, וניתן למצוא שירים כגון "Fucking Hostile" התוקף את הדת והאמונה, ואת "Hollow" המתאר התמודדות עם אובדן חבר. עוד נושאים כגון יחסים בין אנשים ואנרכיה מובאים על גבי המילים בשירים שבאלבום. רבים מן השירים שבאלבום הפכו לקלאסיקות בתרבות המטאל ובין מעריצי הלהקה בפרט. ביניהם "Mouth for War" המצליח, הסמי-בלדה "Rise" ,"This Love", וכמובן "Walk" המפורסם. השיר "Mouth For War" הוא שיר המטאל היחידי שנכנס ישר למצעד השירים בארצות הברית למקום הראשון. האלבום עצמו הגיע למקום ה-44 במצעד האמריקאי. ב-9 בפברואר 1993 זכה במעמד אלבום זהב, ב-7 בנובמבר 1997 במעמד אלבום פלטינה וב-7 ביולי 2004 בפלטינה כפולה. "Mouth for War" - ‏3:56 "A New Level" - ‏3:57 "Walk" - ‏5:15 "Fucking Hostile" - ‏2:49 "This Love" - ‏6:32 "Rise" - ‏4:36 "No Good (Attack the Radical)‎" - ‏4:50 "Live in a Hole" – ‏4:59 "Regular People (Conceit)‎" - ‏5:27 "By Demons Be Driven" - ‏4:39 "Hollow" – ‏5:45 פיל אנסלמו - סולן דיימבאג דארל - גיטרה ויני פול - תופים רקס בראון - גיטרה בס שם האלבום לקוח מתוך שורה בסרט מגרש השדים. השירים "Rise", "Regular People (Conceit)", "Mouth for War" ו"This Love" יצאו בגרסאות שונות במשחקי המחשב "דום" ו"דום II: גיהנום על כדור הארץ". האלבום דורג בסקר קהל שערך המגזין Guitar World במקום ה-36 ברשימת "100 אלבומי הגיטרה הטובים ביותר בכל הזמנים". הסקר פורסם בגיליון שיצא באוקטובר 2006. השיר "Walk" דורג במקום ה-16 ברשימת "40 שירי המטאל הטובים ביותר" של ערוץ המוזיקה VH1. האתר IGN דירג את האלבום במקום ה-11 ברשימת "25 אלבומי המטאל שהכי השפיעו של כל הזמנים". מגזין המוזיקה Karreng!‎ דירג את האלבום במקום ה-7 ברשימת "האלבומים הטובים ביותר שיצאו ב-1992". מגזין המוזיקה Karreng!‎ דירג את הריף של השיר "Walk" במקום השני ברשימת "100 הריפים הטובים ביותר". מידע על האלבום Vulgar Display Of Power באתר MusicBrainz מידע על האלבום Vulgar Display Of Power באתר AllMusic האלבום Vulgar Display Of Power באתר Discogs האלבום Vulgar Display Of Power באתר ספוטיפיי האלבום Vulgar Display Of Power באתר יוטיוב סקירת האלבום באתר allmusic.com(הקישור אינו פעיל) עמוד האלבום באתר last.fm רשימת "25 אלבומי המטאל שהכי השפיעו" באתר ign.com רשימת "40 שירי המטאל הטובים ביותר" של ערוץ המוזיקה VH1 רשימה של השירים המופיעים במשחקי דום The Exorcist Script - transcript from the screenplay and/or William Friedkin 1973 movie, www.script-o-rama.com 20 Things You Might Not Know About Pantera's 'Vulgar Display of Power', www.iheart.com
IJ

Ĳ הוא סימן טיפוגרפי המשמש בלשון ההולנדית. יש לו מאפיינים של אות, של דיגרף, ושל ליגטורה, אולם לא ניתן להגדיר אותו כאף אחד מאלו באופן בלעדי. מבחינה פונטית הוא מייצג את הדיפתונג ɛɪ, אשר נשמע לאוזן הישראלית כ-אֶי. מקורו של ĳ הוא ב-i כפולה: ii. בהולנדית של ימי הביניים השתמשו בצירוף ii לסמן הגייה ארוכה של i. מכיוון שבזמנים אלו האות i טרם נכתבה עם נקודה עליונה, קשה היה להבחין בין ii לבין u בכתב רהוט. על כן הוסיפו לצירוף ii "זנב" קטן מתחת ל-i השנייה. במאה ה-18 וה-19 לא היה כתיב אחיד לצירוף: יש שכתבו אותו כ-ĳ ויש שכתבו אותו כ-y, ולעיתים אף כ-ÿ. לכאורה הצירוף ĳ הוא דיגרף. אולם מספר תכונות של הצירוף מונעות ממנו להשתייך להגדרה זו: כאשר מילים הפותחות ב-ĳ נכתבות בראש משפט, הצירוף כולו נכתב באות גדולה, וכך גם לגבי שמות מקומות: Ĳmuiden, Ĳsselmeer. בכך דומה הצירוף לליגטורה (השווה צרפתית: Œil במקום Oeil) - אם כי בהיותו בלתי מחובר לא ניתן להגדירו כליגטורה ממש. בבית ספר לומדים התלמידים בדרך כלל שהצירוף ĳ הוא האות ה-25 במספר של האלפבית ההולנדי. תיאור זה מופיע גם באנציקלופדיה הראשית של הולנד, ה-"וינקלר-פרינס". בכתב יד, גם אצל מי שאינו מחבר את האותיות, הצירוף ĳ בדרך כלל מחובר, ונראה כמו האות y עם קו מעליה. כך גם באות גדולה: הצירוף Ĳ נכתב לעיתים קרובות באופן זהה לאות Y. עם זאת, גם לא ניתן להגדיר את הצירוף כאות, משום שבמילונים מופיע הצירוף ĳ בין האותיות ih ל-ik. ספר הטלפונים ההולנדי מתייחס לצירוף ĳ כחלופה שוות ערך ל-y מבחינת הסדר האלפביתי. כך למשל עשוי להופיע השם Bruĳm בין Bruyl ל-Bruyn. בהולנדית העל-דיאלקטלית נהגה הצירוף ĳ באופן הבא: בדרך כלל כדיפתונג ɛɪ, כלומר צירוף של e פתוחה (כמעט a) ו-i. לאוזן הישראלית הגייתו נשמעת "אַי" או "אֵי". במילה bĳzonder ("מיוחד") הוא נהגה כתנועת i. בסיומת האדוורביאלית lĳk- (כגון koninklĳk, "מלכותי") הוא נהגה כתנועת מרכזית עמומה ("שווא"). הן הדיפתונג הבלתי רגיל והן צורת כתיבתו פותחים פתח לשיבושים רבים אצל זרים הנדרשים להגות את הצירוף. ההולנדים מודעים לכך, ובמקרים מסוימים אף החליפו את הכתיב כדי להקל על הזרים: קבוצת הכדורגל פיינורד שינתה את שמה מ-Feĳenoord ל-Feyenoord לאחר שזכתה להכרה בינלאומית, וחבר הפרלמנט פים פורטאון שינה את איות שמו מ-Fortuĳn ל-Fortuyn. בהולנדית נקרא הצירוף ĳ בשם "אַי ארוכה" (lange ĳ) וזאת כדי להבדילו מהצירוף ei (הנקרא "אַי קצרה") או מהאות y (הנקראת "i יוונית"). על כל פנים, הגיית הצירוף ei זהה להגיית ĳ ברוב המקרים. מדיה וקבצים בנושא IJ בוויקישיתוף
תכלית בתחתית

תכלית בתחתית הוא אלבום אולפן של הזמר ערן צור, אשר יצא בשנת 2000. כל המילים והלחנים לשירי האלבום נכתבו על ידי צור, מלבד "מים גנובים" ו"לשטוף" שהולחנו על ידי יובל מסנר ו"תמונה אימפרסיוניסטית" שנכתב על ידי עמליה זיו. העיבודים נעשו בידי שלומי ברכה, דני מקוב, מרקו גורקן ויובל מסנר. באלבום השתתפו בנגינה, בקולות ובשירה מוזיקאים ושחקנים ידועים כגון אהוד בנאי, אפרת בן צור, קורין אלאל, מיטל דוהן, רונה קינן, עידן רייכל ושלומי ברכה. האלבום זכה להצלחה גדולה ורבים משיריו הפכו ללהיטים, ובהם: "לילות של ירח מלא", "הוא והיא", "לשטוף" והחידוש האלקטרוני ל"תמונה אימפרסיוניסטית". לילות של ירח מלא דדאלוס הילד נעלם תכלית בתחתית בלוז לצפון הוא והיא מים גנובים לשטוף די כבר תמונה אימפרסיוניסטית (עיבוד חדש) ערן צור: שירה, בס, גיטרה אקוסטית דני מקוב: תופים שלומי ברכה: גיטרה מרקו גורקן: מחשב יובל מסנר: צ'לו אייל שילוח: ויולה, כינור עידן רייכל: פסנתר אהוד בנאי: מפוחית אפרת בן צור: קולות רונה קינן: קולות מיטל דוהן: קולות קורין אלאל: קולות ניקי: קולות שרון דרעי: צילומי עטיפה מידע על האלבום תכלית בתחתית באתר MusicBrainz
טוני ויסקונטי

אנתוני אדוארד ויסקונטי (באנגלית: Anthony Edward Visconti; נולד ב-14 באפריל 1944) הוא מפיק מוזיקלי, נגן וזמר אמריקאי. ויסקונטי החל לפעול בסוף שנות ה-60 כנגן וכמפיק מוזיקלי. תרומתו החשובה ביותר למוזיקה היא שיתוף הפעולה עם המוזיקאי הבריטי דייוויד בואי במהלך המחצית הראשונה של שנות ה-70 (ויסקונטי עבד עם בואי גם על האלבומים Lodger ו-Scary Monsters (and Super Creeps) בשנת 1979 ו-1980, ושוב מאז שנת 2002). ב-2013 חזר ויסקונטי לשתף פעולה עם בואי. באותה שנה הפיק את The Next Day אלבומו ה-24 של בואי, לאחר שזה האחרון פרש מעסקי המוזיקה למשך עשור, וב-2016 יצא אלבומו של בואי Blackstar. בנוסף, עבד ויסקונטי עם מודי בלוז, מארק בולאן וטי רקס, ג'נטל ג'ייאנט, מאניק סטריט פריצ'רס, לה ריטה מיצוקו ומוריסיי. בשנים 1971-1981 היה נשוי לזמרת מרי הופקין (הזמרת הראשונה שלהקת הביטלס הפיקה) וכיום הוא נשוי למיי פנג (בת הזוג של ג'ון לנון). מדיה וקבצים בנושא טוני ויסקונטי בוויקישיתוף אתר האינטרנט הרשמי של טוני ויסקונטי (באנגלית) טוני ויסקונטי, במסד הנתונים הקולנועיים IMDb (באנגלית) טוני ויסקונטי, באתר ספוטיפיי טוני ויסקונטי, באתר AllMusic (באנגלית) טוני ויסקונטי, באתר MusicBrainz (באנגלית) טוני ויסקונטי, באתר Yandex.Music (ברוסית) טוני ויסקונטי, באתר Discogs (באנגלית) טוני ויסקונטי, באתר Songkick (באנגלית)
המודי בלוז

המודי בלוז (באנגלית: The Moody Blues) היא להקת רוק בריטית שהוקמה בשנת 1964. מקורה של המודי בלוז בעיר ברמינגהאם שבאנגליה, שם ייסדו את הלהקה מייקל פינדר וריי תומאס אליהם הצטרפו גריים אדג', ג'ון לודג' וג'סטין היוורד. הלהקה עברה מסגנון בלוז לסגנון של פרוגרסיב רוק. אלבומה החשוב ביותר של הלהקה הוא אלבום הקונספט "Days of Future Passed" ("ימי עתיד חלפו") שיצא בשנת 1967 והכיל את להיטה הגדול "Nights in White Satin" ("לילות משי לבן"). באלבום זה שילבה הלהקה את תזמורת הפסטיבלים של לונדון תוך שיטות הקלטה חדשניות. בסוף שנות ה-60 עד תחילת ה-70, בחמש השנים 1967–1972 הוציאה הלהקה שבעה אלבומים שנעו בין רוק מתקדם, פסיכדליה ורוק סימפוני. בשנת 1973 לקחה הלהקה הפסקה מפעילות וחבריה פנו לפרויקטים אישיים, שהמפורסם שבהם הוא השתתפותו של ג'סטין הייווארד בגרסה המוזיקלית של ג'ף ויין "מלחמת העולמות". בשנת 1977 שבה הלהקה לפעילות אך הוציאה שמונה אלבומים בלבד ב-25 שנות פעילותה לאחר הקאמבק. אלבומה האחרון יצא בשנת 2003 לכבוד חג המולד ונקרא "דצמבר". בשנת 2007 יצא אלבום עם אוסף הקלטות ישנות מהשנים 1967–1970 באולפני ה-BBC. המודי בלוז זכו להצלחה גדולה בארצות הברית, בריטניה ובשאר העולם. ב-2003 יצא אלבומם האחרון. גריים אדג', המתופף ומייסד-שותף, הלך לעולמו ב-11 בנובמבר 2021. The Magnificent Moodies - 1965 Days of Future Passed - 1967 In Search of the Lost Chord - 1968 On the Threshold of a Dream - 1969 To Our Children's Children's Children - 1969 A Question of Balance - 1970 Every Good Boy Deserves Favour - 1971 Seventh Sojourn - 1972 Octave - 1978 Long Distance Voyager - 1981 The Present - 1983 The Other Side of Life - 1986 Sur la Mer - 1988 Keys of the Kingdom - 1991 Strange Times - 1999 December - 2003 מדיה וקבצים בנושא המודי בלוז בוויקישיתוף אתר האינטרנט הרשמי של המודי בלוז המודי בלוז, ברשת החברתית פייסבוק המודי בלוז, ברשת החברתית אקס (טוויטר) המודי בלוז, סרטונים בערוץ היוטיוב המודי בלוז, במסד הנתונים הקולנועיים IMDb (באנגלית) המודי בלוז, באתר אפל מיוזיק (באנגלית) המודי בלוז, באתר ספוטיפיי המודי בלוז, באתר Last.fm (באנגלית) המודי בלוז, באתר AllMusic (באנגלית) המודי בלוז, באתר MusicBrainz (באנגלית) המודי בלוז, באתר דיזר המודי בלוז, באתר Discogs (באנגלית) המודי בלוז, באתר Songkick (באנגלית) המודי בלוז, באתר SecondHandSongs המודי בלוז, באתר DNCI המודי בלוז, באתר MOOMA (בארכיון האינטרנט) המודי בלוז, באתר בילבורד (באנגלית) בועז כהן, מודי בלוז, באתר nrg‏, 13 ביוני 2006 רונן צומר, לא רק לילות לבנים, באתר ynet, 24 במאי 2006 המודי בלוז, באתר אנציקלופדיה בריטניקה (באנגלית) "Graeme Edge Passing", The Moody Blues, November 11 2021 ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.